смешки за Мравки
Щурецът и мравката вдигнали тежка сватба.
Събитието се отпразнувало подобаващо в луксозен ресторант. Всичко било на топ-ниво - изискани ястия, маркови питиета, диджеят пускал все яки парчета!
Гостите яли, пили и се веселили на воля. Но ето, че вече станал късен следобед и поканените на тържеството - започнали да се разотиват. Пристъпило се и към отсервиране на масите.
В един момент, в почти празното заведение влязла стоножката. Тя мляснала младоженците по бузите и им казала:
- Честито! Да сте живи и здрави! И да живеете в мир и сговор сто години!
Калинката обаче се намусила:
- Хайде, ма? Додето дойдеш - всичко свърши! Къде се мота досега?
Стоножката се сконфузила:
- Извинявай, сестрице! Аз си дойдох съвсем навреме! Ама на входа на ресторанта имаше табела:
"Преди да влезеш - изтрий си добре краката!"